“ทองคำ” เช้านี้ปรับลง 50 บ. รูปพรรณขาย 30,400 บ.
ตลาดซื้อขายทองคำในประเทศเช้านี้ ปรับราคาลง 50 บาท ทำให้ทองรูปพรรณขายออกบาททองคำละ 30,400 บาท
ตลาดซื้อขายทองคำในประเทศเช้านี้ ปรับราคาลง 50 บาท ทำให้ทองรูปพรรณขายออกบาททองคำละ 30,400 บาท
27 ก.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (27 ก.ค. 65) ปรับราคาขึ้น 50 บาท จากราคาปิดตลาดเมื่อวานนี้ (26 ก.ค. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:21 น. ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 29,800 บาท ขายออกบาทละ 29,900 บาท
ด้านทองรูปพรรณ 96.5% รับซื้ออยู่ที่บาทละ 29,258.80 บาท ส่วนราคาขายออกอยู่ที่ 30,400 บาท ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,716 ดอลลาร์/ออนซ์
ด้านราคาทองฟิวเจอร์ ปิดวันอังคาร (26 ก.ค. 65)ปรับตัวร่วงลง 1.40 ดอลลาร์ เพราะถูกกดดันจากการแข็งค่าของดอลลาร์ ซึ่งจะลดความน่าดึงดูดของสัญญาทอง ทำให้สัญญามีราคาแพงขึ้นสำหรับผู้ถือครองเงินสกุลอื่นส่วนสัญญาทองคำตลาดโคเม็กซ์ ส่งมอบเดือนส.ค. ร่วงลง 1.40 ดอลลาร์ ปิดที่ 1,717.70 ดอลลาร์/ออนซ์
ขณะเดียวกัน นักลงทุนส่งแรงขายทอง ก่อนการประชุมนโยบายการเงินของธนาคารกลางสหรัฐ (เฟด) สัปดาห์นี้ โดยคาดว่าเฟดจะปรับขึ้นอัตราดอกเบี้ย 0.75% ในการประชุมรอบนี้ ซึ่งการขึ้นอัตราดอกเบี้ยจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
นอกจากนี้ กระทรวงพาณิชย์สหรัฐจะเปิดเผยตัวเลขประมาณการครั้งที่ 1 สำหรับผลิตภัณฑ์มวลรวมภายในประเทศ (จีดีพี) ประจำไตรมาส 2 ในวันที่ 28 ก.ค. 65 หลังจากเปิดเผยก่อนหน้านี้ว่าจีดีพีหดตัว 1.6% ในไตรมาส 1